Fimmtudaginn 12. desember var jólaball á Holtakoti . Allir voru klæddir í sitt fínasta púss og sumir með jólasveinahúfu á höfðinu . Sr . Hans Guðberg mætti ásamt Stuðsveitinni Fjör og spilaði undir á gítar , trommu og harmonikku á jólaballinu . Börn og starfsfólk hittust í salnum , sungu og dönsuðu í kringum jólatréð sem búið var að skreyta daginn áður . Þegar búið var að syngja og dansa í nokkra stund mættu þrír jólasveinar í heimsókn til okkar . Þeir tóku þátt í jólaballinu og sungu og dönsuðu í kringum jólatréð . Þegar búið var að syngja og dansa settust börnin niður og sveinarnir drógu fram jólapoka sem lágu undir tréinu . Upp úr pokunum drógu jólasveinarir fallega pakka fyrir hvert og eitt barn sem þau fengu að opna áður en þau fóru aftur inn á deildina sína . Í pökkunum leyndust fallegar bækur . Eftir jólaballið fóru allir aftur á deildina sína þar sem boðið var upp á smákökur og mjólkursopa . Í hádeginu var svo jólamaturinn okkar en þá var boðið upp á lambalæri , kartöflur og sósu , rauðkál , baunir og salat með fetaosti .